Tisztelt Adatközlő!
Egy nyelvészeti kutatáshoz kérném a segítségét: kérem, töltse ki az alábbi kérdőívet, körülbelül 10 percet vesz igénybe. A kutatás adatait kizárólag tudományos célokra használom fel. 
Nagyon köszönöm a segítségét! 
							Dér Csilla Ilona 
csillader@gmail.com
Kérem, adja meg az alábbi adatokat!
Életkor: 
Nem: 
Születési hely: 
Lakóhely: 
Foglalkozás/beosztás: 
Legmagasabb (befejezett) iskolai végzettség: 
Nyelvészeti előképzettsége van-e (ha igen, milyen):

***
Kérem, húzza alá, hogy az alábbi mondatokban melyik másik elemet érzi leginkább az ÁT elemhez tartozónak! Lehetőleg egy, de legfeljebb két elemet húzzon alá! Ha úgy érzi, hogy semelyik másik elem nem tartozik az ÁT-hoz, húzzon vízszintes vonalat (–) az adott mondat mellé!
1.	Szép egyenes, porondos út van ÁT a kerten, és mellette tujafák, nagyon rendesen nyírva.
2.	Kétszer az évben vontató jött a szovjetből, levitte a hajót a Fekete-tengerre, onnét a Donon és a csatornán ÁT a Volgára, ahol magasabb párttitkárok hajókáztak rajta.
3.	Mindegy a lovaknak a húzás, de nem mindegy nekünk a keserves cepekedés ÁT ezen a sivatagi folyómedren.
4.	Végignéztem a szemközti házsoron, nem lép-e ÁT máris rajta, óvatosan rakva a lábait, hogy aztán mélyen meghajolva, bebújjék az üzletébe.
5.	Elrohant mellette, ÁT a hallon, bár tudta, nem talál odabenn senkit.
6.	Egyre többet lehet hallani arról, hogy emberek tucatjai jönnek ÁT a zöldhatáron.
7.	Reggel indulnak el Győr felé, ÁT a Bakonyon. 
8.	Elrobog velem a térről a busz, ÁT a Dunán az igazán soha el nem végezhető dolgaim felé.
9.	Hacsak nem oda mégy, ahova én gondolom, a mesterhez, akinek kulcslyukon ÁT hallgatjuk mind a hárman a részeg dünnyögéseit.
10.	Minden légiút istenkísértés, természetellenes, félelmetes, hát még ez, ÁT a fellegeken, versenyt szállni Vince felé azzal a valamivel.
11.	Aznap délelőtt szarvasok vonultak ÁT a búzatáblán.
12.	Egy hátulján hiányosan világító, féklámpagondokkal is erősen küszködő, rendőrökkel telezsúfolt buszt követünk ÁT a városon.
13.	Kirohantam, ÁT a kerítésen, le a feleségemhez, megbotránkoztatva a házmesternőt. 
14.	A labda száll... Bandi feje fölött megint elrepül, ÁT a vonalon, messze, lehuppan a folyó köves oldalára, bele a vízbe... 
15.	Ez a vallási megújhodástól és morális megoldáskereséstől a szektákon, a természetgyógyászaton és zöld mozgalmakon ÁT a „könnyű szellemi turmixokig” terjedhet.
16.	Szürcsölte a teát s ÁT gyermeteg szemén tréfás árnyat vetett a fordult talpú csésze.
17.	A kávé gőzén ÁT egy arcot lát, Hungler arcát, ahogy éppen nem köszön vissza.
18.	Utolsó szavai mint szikrázó fény lobognak ÁT a sötétségen: „Engem megölhetnek, de az eszme élni fog!”
19.	Ő meg ment elöl, ment, ment, rossz vonatra szállított, aztán ÁT a síneken, a vonatokon, elestem, levertem a térdemet, nem baj.
20.	Hosszú éveken ÁT a franciák szívesen fogadták, sőt támogatták is a külföldi munkások betelepedését.
21.	Csendesség fogad, fénypászmák suhannak ÁT az ablakon.
22.	Gurul a dínár ÁT az olívaligeteken, a sóstavak kristálypáncélján, a hegyi oázisok vízesései alatt, átiramlik a sivatagon a vadtevék csordái közt.
23.	Ha szükségem volt valamire, akkor ÁT az udvaron, és a hátsó lépcsőn is fölmehettem hozzájuk.
24.	Ezen az alapon vissza lehetett következtetni a gyulafehérvári humanista központra és azon ÁT Mátyás király budai udvaráig.
25.	Amikor már nem nézhetett vissza, elindultam ÁT a zebrán, bele a forgalomba. 
26.	Spinyóka a magányos szobát nézte, aztán lefutott végig a szűk utcán, ÁT a téren, a Víg Hajós kocsmához.
27.	Megvárta az egyik kopaszt, amíg bezárja a műhelyt, aztán elindultak ÁT a hídon. 
28.	A lámpát elfújva, odaállítottam a lyuk mellé, ha visszajövök, majd meggyújtom. Azzal ÁT az udvaron, és be a Lórika kamrájába.
29.	Azután már csak a hosszú utazásra emlékszem, váltott lovaskocsikon, Biharból ÁT a Tiszán, s messze tovább, északnyugatra.
30.	A férfi érzékeit fel tudja pezsdíteni s ezen ÁT egész lényét lelkesedésbe ragadni.
31.	Puha röptű denevérek szálltak ÁT az udvaron ideges cikázással.
32.	Lehet benne csodálni egy embert, aki kedvenc éttermének étlapjától a szaklapokon ÁT a Led Zeppelin-lemezekig mindent gyűjtött. 
33.	Tudtam, oly agyberendezésem, illogikám, látásom van, amilyen nincs másnak. Így születtem, ÁT az anyámon. Nem is lettem költő.
34.	Számíthatott rá, hogy ÁT a francia határon, át Németországon a két lábán kívül nem lesz más közlekedési eszköze.
35.	S ÁT kávéházi ablakon, utcán, parkokban, piacon szoktál-e nézni arcokat?
36.	– Ez egy szép pentaton dallam lehet – mutatott Sanyi Gyenes vállán ÁT a felül levő kartonra sandítva.
37.	Reggel indult a csapat a pomázi vagy a szentendrei HÉV-állomásról, keresztülvágott a Pilisen, ÁT Dobogókőn, le a Rám-szakadékon Dömösre.
38.	Pihenéshez már csak a hajóúton jutott, mely India érintésével a Vörös és a Földközi tengeren ÁT Olaszországba vezetett.
39.	Manci néni érkezett, ÁT az udvaron, „revdor”-felhőbe csomagolva.
40.	Ez az utolsó képünk róluk, amint táncolnak, ÁT a kertkapun, valami nagy, zöld mezőbe.
41.	Egyszer azt álmodtam, hogy Szegeden futok az Aradi vértanúk terén, a Hősök kapuja előtt, valaki üldöz, ÁT a villamossíneken, és az újságosbódé előtt elbotlok.
42.	Eszerint a Kaszpi-tengerből kitermelt olajat Grúzián ÁT Odessza kikötőjébe szállítják.
43.	Addig, míg a Duna jege nem lesz elég vastag, hogy biztonságosan ÁT lehessen rajta kelni, a két város között az összeköttetés megszűnik.
44.	A kincstári rendszerbe tettük be az Alapokat is, tehát ugyanolyan gondossággal folynak ezek a pénzek most már ÁT a rendszeren, mint az államháztartás összes pénze.
45.	Azt hiszem, ez az egyik legizgalmasabb kérdés; és akik ilyen sémákon ÁT nézik a világot, azok, nem tudom, hogy mennyire érzik, érzékelik azt, hogy mi is történik.

Köszönöm a segítségét!